Night 12 in Bedok / Upper East Coast | Jobs | Gumtree Classifieds Singapore
Jobs in Bedok / Upper East Coast (Keyword:"night 12")
*Minimum Nitec/Diploma in Electronic/El ...
Get a daily alert with: Jobs in Bedok / Upper East Coast (Keyword:"night 12") Denel waarsku oor salarisse in Oktober | Netwerk24
Denel waarsku oor salarisse in Oktober
Deur Francois Williams 10 Oktober 2018 11:07
Denel gaan sukkel om in Oktober salarisse te betaal, het die vakbond Solidariteit van die staatswapenvervaardiger gehoor.
Denel het gewaarsku hy gaan sukkel om salarisse in Oktober te betaal. Foto: Getty Images
Johan Botha, adjunkhoofsekretaris van Solidariteit, waarsku in ’n verklaring hy het Dinsdag amptelik van Denel verneem dat salarisbetalings van Oktober vanjaar weens ’n kontanttekort in die weegskaal is.
Denel kon in September reeds nie salarisse aan senior personeel betyds betaal nie.
Denel het opsies aan vakbonde voorgelê oor korttyd, salarisbesnoeiings en die toeken van vrywillige skeidingspakkette. Dié opsies kan volgens Denel help om kontantvloei op kort termyn te verbeter.
Volgens Botha het die Denel-bestuur die vakbonde gevra om die voorstelle te oorweeg en kommentaar daarop te lewer of teen voorstelle in te dien.
Die voorstelle en die moontlikheid van salarisse wat nie betaal kan word nie is albei kommerwekkend, sê Botha. Solidariteit wag volgens hom steeds op reaksie van Denel oor vordering met forensiese ondersoeke na wanbestuur by die wapenvervaardiger.
Solidariteit sê hy het ’n petisie begin waardeur Denel-werknemers hul besware teen Denel en sy direksie kan lug.
Pres. Cyril Ramaphosa het in April ’n nuwe direksie by Denel aangestel.
Meer oor: Solidariteit | Denel | Johan Botha | Staatsinstellings | Salarisse
Oudits versleg by staatsfirmas
ANC het Denel só laat ineenstort
Denel is kniediep in die knyp